recursal/SuperWikiNEXT-32B huggingface dataset:
**Jesús Ares Otero**, nado en Foz o 20 de novembro de 1933, é un exfutbolista galego que xogaba na demarcación de centrocampista.

Traxectoria
-----------

Comezou a xogar ao fútbol no equipo xuvenil do Foz, pasando logo ao primeiro equipo. Aos 16 anos foi estudar a Lugo e fichou pola Ximnástica Lucense, que lle pagaba os seus estudos. Con este club debutou na Segunda División, nun partido diante do Lleida, e a continuación disputou a promoción de permanencia, sen éxito.

Durante as tempadas 1952/53 e 1953/54 militou no Racing de Ferrol, tamén de Segunda, época na que aproveitou para realizar o servizo militar e estudar Comercio. A finais de marzo de 1954 fichou polo Celta de Vigo ao igual que Blas Artime, tamén procedente do Racing.

Debutou co Celta o 4 de abril de 1954 en Valencia, porén sería o único encontro que disputou esa tempada. Pese a que as primeiras tempadas non xogou demasiado na 1956/57 consagrouse no centro do campo do equipo xunto a Che Gutiérrez, dirixido por Alejandro Scopelli.

Ao finalizar esa tempada foi traspasado ao Atlético de Madrid por un prezo de 1 250 000 pesetas, porén non tivo continuidade en Madrid, polo que fichou polo CD Málaga da Segunda División. A continuación xogou catro tempadas no Salamanca e tres no Langreo, ata a súa retirada dos campos en 1966.

Tras deixar o fútbol foi armador de pesca e dirixiu dous barcos, o *Siempre Quintanero* e o *Eliseo Quintanero*, con base no porto da Coruña e que traballaban principalmente no Gran Sol.

Vida persoal
------------

Casou en 1961 coa ponferradina Rosario Pardo Prada, coa que tivo tres fillos: Ana, Jesús e Celia.

Notas
-----

1. ↑  Tourón, M. (18 de setembro de 1954). "Nuevos en el Celta: Ares". *El Pueblo Gallego* (en castelán) (10177). p. 6. Consultado o 20 de outubro de 2022.
2. 1 2 3 4  Míguez, Vicente (7 de xaneiro de 2022). "Aquel Quintanero de Foz na Primeira División do fútbol". *El Progreso*. Consultado o 20 de outubro de 2022.

Véxase tamén
------------

### Ligazóns externas

* Ficha do xogador en Bdfutbol *(en catalán)*.

|  |  |
| --- | --- |
| Control de autoridades | 
* Wd: Q17415361
* BDFutbol: 9624
* Transfermarkt: 462336

 |
**Jesús Antonio Calvo García**, coñecido como **Miñón**, nado en Santiago de Compostela en 1915, foi un ferreiro e político galego.

Traxectoria
-----------

Ferreiro, afiliado á CNT. Co golpe de Estado do 18 de xullo de 1936 fuxiu e agochouse. Foi detido o 20 de xullo de 1937. Xulgado en consello de guerra por rebelión o 24 de agosto de 1937, o fiscal pediu a pena de morte, finalmente foi condenado a cadea perpetua. Foi reclamado polo xuíz militar da Coruña en setembro de 1948 encartado na causa 36/46 xunto con Diego Romero Jiménez, Benigno Fraga Pita, Segundo Vilaboy Martínez, Antonio Tenreiro Leira e Adolfo Allegue Allegue. Foi detido pola policía coruñesa en marzo de 1947. Cumpriu condena na Prisión Provincial de Palencia, da que saíu en liberdade condicional en 1949.

Notas
-----

1. ↑  *El Eco de Santiago*, 20-7-1937, p. 2.
2. ↑  *El Eco de Santiago*, 24-8-1937, p. 2.
3. ↑  *BOE*, 22-9-1948, p. 2154.
4. ↑  *BOE*, 6-9-1949, p. 3878

Véxase tamén
------------

### Ligazóns externas

* Jesús Calvo García na páxina web *Nomes e Voces*.

|  |  |
| --- | --- |
| Control de autoridades | 
* Wd: Q20535409
* BNE: XX1053954
* FAST: 186640

 |
O concepto de **influencia** refírese á habilidade para exercer un poder (en calquera das súas formas) sobre alguén, de parte dunha persoa, dun grupo ou dun acontecemento en particular.

Na sociedade, a influencia preséntase nas interrelacións de axentes humanos e móstrase claramente nos cambios de actitude que presenta un determinado grupo de persoas ás cales vai dirixida, tendo en conta o grao dos cambios determínase o grao de influencia exercida. No desenvolvemento da influencia preséntanse distintos factores que permiten a súa realización, como os recursos políticos cos que se conta ou a habilidade de persuasión e disuasión. A influencia utiliza métodos flexibles, entre os cales se destaca o poder de convencemento.

Segundo a teoría organizacional, maniféstase influencia cando na relación de axentes humanos xorde un líder notábel que, por carisma, autoridade ou notoriedade, é capaz de incidir nun ou máis individuos, quen se acollen ás decisións de dito líder.
30 anos despois os organismos de dereitos humanos seguen a lembrar o contido do Informe Nunca Más
Co nome **Nunca Más** é coñecido o informe emitido pola Comisión Nacional sobre a Desaparición de Persoas (CONADEP) da Arxentina. É coñecido tamén co nome de "Informe Sabato" posto que foi o escritor Ernesto Sabato quen presidiu a comisión.

A comisión foi creada polo presidente da Arxentina Raúl Alfonsín o 15 de decembro de 1983. O obxectivo era esclarecer os feitos sucedidos no país durante a ditadura militar instaurada desde o ano 1976. A súa misión era a de recibir informes e denuncias sobre as desaparicións, os secuestros e as torturas acontecidos dentro daquel período a mans do réxime, e xerar informes a partir destes.

A comisión entregou o seu informe o 20 de setembro de 1984 ao Presidente da República, ese informe transformouse no libro *Nunca Más*, que o contén na súa totalidade.

Os seus membros
---------------

A comisión estivo integrada ademais por Magdalena Ruiz Guiñazú, Ricardo Colombres, René Favaloro (quen despois renunciou), Hilario Fernández Long, Carlos T. Gattinoni, Gregorio Klimovsky, Marshall Meyer, Jaime F. de Nevares e Eduardo Rabossi, ademais dos deputados da Nación Santiago M. López, Hugo D. Piucill e Horacio H. Huarte.

Véxase tamén
------------

### Outros artigos

* Comisión Nacional sobre a Desaparición de Persoas
* Desaparecidos pola ditadura arxentina
* Desaparición forzada
* Detido desaparecido
* Guerra sucia na Arxentina

### Ligazóns externas

* Informe Nunca Más

|  |  |
| --- | --- |
| Control de autoridades | 
* Wd: Q6047114
* OCLC: 12375582

 |
**Jesús Dopico Ferreiro**, nado en Ferrol o 24 de decembro de 1902 e finado en México cara a 1975, foi un violinista e político galego.

Traxectoria
-----------

Presentouse ao público como violinista nun concerto no teatro Jofre de Ferrol en xullo de 1923. Fixo estudos en París subvencionado pola Deputación da Coruña, e foi diplomado no Conservatorio de París. Foi solista do Teatro Lírico Nacional e foi nomeado catedrático de violín no Conservatorio Rexional da Coruña en novembro de 1935. Logo do golpe de Estado do 18 de xullo de 1936 integrouse no batallón de Milicias Populares Galegas. Militou en Izquierda Republicana e afiliouse á UGT. Foi axente da Dirección General de Seguridad. Coa derrota da República pasou a Francia. Exiliouse en México, arribando ao porto de Veracruz no barco *Ipanema* o 7 de xullo de 1939. Foi o primeiro presidente do Padroado da Cultura Galega de México. Foi responsable da área de Música no Instituto Hispano-Mexicano Ruiz de Alarcón dirixido por Pedro Martul Rey. Colaborou na publicación do libro do Padroado *Presencia de Galicia en México* (1954).

Notas
-----

1. ↑  Nalgunhas fontes aparece como **Jesús Dopico Barreiro**
2. ↑  *El Correo Gallego*, 27-7-1923, p. 2.
3. ↑  *El Correo Gallego*, 6-11-1935, p. 3.
4. ↑  Ficha de Jesus Dopico Ferreiro no CDMH
5. ↑  Ficha de Jesus Dopico Ferreiro no CDMH
6. ↑  Ficha de Jesus Dopico Ferreiro no CDMH
7. ↑  Ficha na Secretaría de Gobernación. Departamento de Migración de México

Véxase tamén
------------

### Bibliografía

* Vilanova Rodríguez, Alberto (2005). "Dopico Barreiro, Jesús". *Gran Enciclopedia Galega Silverio Cañada* (DVD). El Progreso. ISBN 84-87804-88-8.

### Ligazóns externas

* Repertorio biobibliográfico do exilio galego CCG.
* Solicitudes de refugiados españoles en Francia que desean emigrar a Mexico
Edmontosaurus.
Os **hadrosáuridos** (*Hadrosauridae*) son unha familia de dinosauros ornitópodos, que foron particularmente abundantes ao final do Cretáceo. Os hadrosaúridos viviron no que hoxe é Europa, Asia, América do Norte (que correspondían, ao final do Mesozoico, ao continente Laurasia) e Suramérica.

Características
---------------

Os hadrosáuridos eran dinosauros herbívoros de variados tamaños. A parte frontal dos seus fociños terminaba nun bico achatado, semellante ao dos patos actuais. A boca contiña unha serie de dentes molares, especializados na mastigación de plantas. Os hadrosáuridos presentaban marcados comportamentos gregarios, ademais de coidados parentales e sistemas de niños.

Algunhas especies de hadrosáuridos, por exemplo os lambeosaurios, posuían unha crista oséa na parte superior da cabeza. A función desta crista permanece aínda en debate, pero a hipótese máis aceptada é a dunha función como caixa de resonancia que permitise a comunicación entre os animais da mesma especie.

Os hadrosaúridos evolucionaron a partir dun devanceiro común cos iguanodóntidos.

Notas
-----

1. ↑  Definición de 33467 no *Dicionario de Galego* de Ir Indo e a Xunta de Galicia.

Véxase tamén
------------

### Ligazóns externas

* Hadrosauridae en The Thescelsosaurus *(en inglés)*

|  |  |
| --- | --- |
| Control de autoridades | 
* Wd: Q271841
* BRE: 4703480
* EBID: ID
* MAG: 2779078063

 |

|  |  |
| --- | --- |
| Identificadores taxonómicos | 
* EOL: 4531646
* Fossilworks: 38755
* GBIF: 4823263
* iNaturalist: 354865
* IRMNG: 116963
* NCBI: 643742

 |
**Jesús Eguiguren Imaz**, nado en Alzarna o 2 de xuño de 1954, é un profesor universitario, xurista e político socialista da Comunidade Autónoma do País Vasco.

Traxectoria
-----------

Doutorado en Dereito, é membro do Parlamento Vasco polo Partido Socialista de Euskadi desde 1982, onde chegou a ser Presidente de 1988 a 1991. É Presidente do Partido Socialista de Euskadi - Euskadiko Ezkerra e, con anterioridade, foi Secretario Xeral do mesmo partido en Guipúscoa. Tamén é membro do Comité Federal do PSOE.

Jesús Eguiguren participou e foi clave nos contactos previos con membros de ETA e Batasuna, desde 2002 cando era Presidente do Goberno José María Aznar, que no Goberno de José Luis Rodríguez Zapatero permitiron a declaración de alto o fogo permanente e o proceso de paz coa organización, máis tarde frustrado por un atentado da mesma organización.

Ten publicado distintos ensaios políticos: *El PSOE en el País Vasco, 1886-1986*, *Euskadi, tiempo de conciliación*, *El socialismo vasco y la izquierda vasca, 1886-1994*, *Los últimos españoles sin patria (y sin libertad)*, e *La crisis vasca. Entre la ruptura y el diálogo*.

Notas
-----

1. ↑  Ficha biográfica no PSE-EE
2. ↑  "Así fue el diálogo con ETA", *El País*, 10 de xuño de 2007 *(en castelán)*.

|  |  |
| --- | --- |
| Control de autoridades | 
* Wd: Q3326047
* WorldCat
* VIAF: 32005379
* Auñamendi: 154211
* BNE: XX1021801
* BNF: 11988885v
* CiNii: DA1756515X
* GND: 1031388664
* ISNI: 0000 0000 5920 2337
* LCCN: n84155375
* SUDOC: 137207735

 |
Illa do Aire, Menorca
A **illa de l'Aire** é un illote situado fronte á costa sueste de Menorca (Illas Baleares), máis concretamente fronte a Punta Prima en Sant Lluís. A súa superficie total é de 34 hectáreas e o seu perímetro alcanza os 3.300 m. A súa altura máxima é de 15 m sobre o nivel do mar e destaca a instalación dun faro no illote. Neste illote atópase unha lagarta endémica da subespecie *Podarcis lilfordi lilfordi* (GÜNTHER, 1874), máis coñecida en Menorca como *sargantana negra*, que ao afastala do seu hábitat muda a súa coloración escura pola típica verdosa das lagartas correntes.

|  |  |
| --- | --- |
| Control de autoridades | 
* Wd: Q1232106
* GEC: 0001386
* GeoNames: 2522304

 |

---

|  |  |
| --- | --- |
|  |  *Este artigo sobre xeografía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
***Disaster Movie*** é un filme de comedia dirixido por Jason Friedberg e Aaron Seltzer. O filme estreouse o 29 de agosto de 2008 nos Estados Unidos. Está protagonizado por Carmen Electra, Kim Kardashian, Matt Lanter, Nicole Parker, Crista Flanagan, Vanessa Minnillo, Gary Johnson e Ike Barinholtz.

Sinopse
-------

Will (Matt Lanter) ten un soño onde corre perigo nunha selva, nela atópase con Amy Winehouse que lle di que a fin do mundo será o 29 de agosto de 2008 (o día da estrea do filme) e a caveira de cristal debe permanecer en paz. Cando Will esperta, discute coa súa moza. Logo, na súa festa de aniversario, hai unha transmisión de emerxencia dicindo que uns cambios climáticos están a destruír a cidade e todos seguen calmos, pero cando din que unha tenda de iogur foi destruída todos desespéranse.

Will quere abandonar a cidade pero cando se decata de que a súa ex-moza Amy está atrapada decide regresar. El e os seus amigos vivirán un desastre de filme.

Despois de salvar á súa moza, decide poñer a caveira de cristal no seu altar e reúnese co seu pai "indiana". Ó final, Will e a súa moza casan e rematan o filme cantando unha canción.

Notas
-----

1. ↑  BoxOfficeMojo

Véxase tamén
------------

### Ligazóns externas

* Ficha no Filmaffinity *(en inglés)*
* Ficha na IMDb *(en inglés)*

|  |  |
| --- | --- |
| Control de autoridades | 
* Wd: Q837945
* AFI: 64623
* Allmovie: v449875
* AlloCiné: 137492
* Box Office Mojo: disastermovie
* FilmAffinity: 692211
* IMDb: tt1213644
* LUMIERE: 30435
* Metacritic: disaster-movie
* OFDb: 154548
* OMDB: 15436
* Rotten Tomatoes: disaster\_movie
* Synchronkartei: 14782
* TheNumbers: Disaster-Movie
* TMDb: 13805
* TVcom: disaster-movie
* TVGuide: 294135

 |
**Jaime González Meilán**, coñecido como **Chacho III**, nado na Coruña o 29 de xaneiro de 1939, é un exfutbolista galego.

Fillo do histórico xogador do Deportivo da Coruña, Chacho, xogou en varios equipos coruñeses e tras un infrutuoso paso polo Celta de Vigo emigrou primeiro a Portugal, onde xogou no Sporting da Covilhã, e logo a Venezuela, onde destacou no Deportivo Galicia.

Traxectoria
-----------

Alcumado "Chacho III" por ser o terceiro da saga iniciada por seu pai, o histórico dianteiro do Deportivo da Coruña e internacional coa selección española Eduardo González Valiño (Chacho), e continuada polo seu irmán máis vello Antonio (Chacho II), tamén futbolista.

Comezou a xogar ao fútbol na tempada 1952/53 nos xuvenís do Sporting Ciudad, pasando logo dous anos polo Sporting Coruñés, antes de recalar no Deportivo Xuvenil adestrado por Vizoso, na Terceira División.

Tras pasar polo Español, en novembro de 1959 estivo a proba no Celta de Vigo, xogando varios partidos amigables, e finalmente fichou polo equipo vigués, asinando un contrato ata xuño de 1962. Con todo, non puido xogar ningún partido oficial no Celta e en marzo de 1960 foi cedido ao Gran Peña.

Na tempada 1961/62 xogou na Primeira división portuguesa co Sporting da Covilhã, e aínda que realizou unha boa campaña e foi o máximo goleador do equipo, este acabou descendendo. Nas dúas seguintes tempadas xogou no Lleida e no Abarán, equipo murciano que militaba na Segunda División.

En outubro de 1964, por mediación de Lázaro Candal, fichou polo Deportivo Galicia de Caracas. Xogou no equipo venezolano ata 1970, gañando dúas ligas venezolanas e tres Copas Venezuela. Disputou tamén 15 partidos na Copa Libertadores, na que marcou un gol fronte ao Palmeiras de Ademir da Guia en 1968, no Estadio do Pacaembu.

Palmarés
--------

**Deportivo Galicia**

* **Primeira división de Venezuela (2):** 1969, 1970.
* **Copa Venezuela (3):** 1966, 1967, 1969.

Notas
-----

1. ↑  "Jaime González, hijo del ex-internacional Chacho, juega en el Deportivo Juvenil". *La Noche* (en castelán). 11 de marzo de 1958. p. 5. Consultado o 29 de marzo de 2021.
2. ↑  "Ecos célticos". *La Noche* (en castelán). 19 de novembro de 1959. p. 4. Consultado o 29 de marzo de 2021.
3. ↑  "Jugando un equipo del Celta contra el Arenal, el hijo de Chacho causó buena impresión". *El Pueblo Gallego* (en castelán). 19 de novembro de 1959. p. 7. Consultado o 29 de marzo de 2021.
4. ↑  "Jaime González, dijo en La Coruña". *El Pueblo Gallego* (en castelán). 2 de decembro de 1959. p. 7. Consultado o 29 de marzo de 2021.
5. ↑  "Jaime González, cedido por el Celta al Turista". *El Pueblo Gallego* (en castelán). 10 de marzo de 1960. p. 7. Consultado o 29 de marzo de 2021.
6. ↑  "Chacho III, que no tuvo suerte en el Celta, triunfó en Portugal". *El Pueblo Gallego* (en castelán). 19 de xullo de 1962. p. 10. Consultado o 29 de marzo de 2021.
7. ↑  "Chacho, a Caracas". *La Voz de Galicia* (en castelán). 23 de outubro de 1964. p. 4.
8. ↑  "Partidos de Chacho III na Copa Libertadores". *worldfootball.net* (en inglés). Consultado o 30 de marzo de 2021.
O illote desde San Fernando
O **illote de Sancti Petri** está situado na San Fernando, na desembocadura do caño de Sancti Petri, fronte ás costas de Chiclana de la Frontera e ao sur de San Fernando.

O nome de Sancti Petri aplícase tamén á praia e ao antigo poboado almadrabeiro, situados fronte ao illote, localizados ambos en Chiclana de la Frontera. Ata 2002, o illote e o castelo pertenceu ao Ministerio de Defensa que o desafectó de uso militar para cedelo ao Ministerio de Medio Ambiente.

### Templo, castelo e faro

Na antigüidade, o illote formaba parte da illa principal do arquipélago gaditano e, sobre el, levantábase o Templo de Hércules Gaditano. Hoxe en día, sobre o illote consérvanse as ruínas do Castelo de Sancti Petri, construído a finais do século XVI e reconstruído no século XVII e XVIII. Ao longo da súa historia sufriu repetidos ataques de piratas e as súas pedras foron reutilizadas para obras de fortificacións noutros puntos. Durante a guerra da independencia española o castelo foi duramente bombardeado de 1810 a 1812 e tamén posteriormente en 1823 durante a intervención militar dos Cen Mil Fillos de San Luís. Unha das súas torres foi reconvertida no faro de Sancti Petri.

|  |  |
| --- | --- |
| Control de autoridades | 
* Wd: Q3393729
* GeoNames: 2511398
* TGN: 7324857

 |
O **humor gráfico** é un xeito de expresión que ten como elemento básico a imaxe. Ás veces aparece a imaxe só, pero tamén pode levar un pequeno texto. Compaxina habitualmente dúas finalidades: conseguir o sorriso ou crear unha boa disposición de ánimo en quen o mira e a de satirizar persoas, comportamentos, situacións sociais...

O modelo máis habitual é o chiste gráfico, unha viñeta con imaxe e con ou sen texto; tamén poden aparecer varias viñetas seguidas que forman unha tira humorística.

A súa temática é moi variada e vai dende a simple caricatura que provoca o sorriso a reproducir ou recrear situacións e personaxes da vida deportiva, política e cultural dun país co fin de satirizar.

En tódolos xornais hai un espazo reservado para o humor gráfico; foron precisamente estes os que favoreceron a gran popularidade que ten. Os xornais acostuman a ter algún humorista que ilustra determinadas noticias, mesmo as máis importantes; nalgúns casos inclúese na sección de Colaboracións co mesmo nivel ca unha columna de opinión.

A linguaxe humorística utiliza diferentes recursos gráficos e lingüísticos:

* A caricatura de persoas, especie de retrato que esaxera por defecto ou exceso algún trazo característico da expresión dos personaxes e en que se elimina todo o innecesario para fixar esa imaxe.
* A ironía: dicir nun ton serio algo de carácter burlesco.
* A polisemia: Empregar palabras que poidan ter varios significados.
* Equívocos na segmentación de palabras.
* Cambios na orde de palabras.
**Jaime Caamaño Comparada**, nado en Buenos Aires cara a 1886 e finado en Santiago de Compostela o 1 de decembro de 1936, foi un empresario e político galego.

Traxectoria
-----------

Propietario da empresa de automóbiles El Jaime de Padrón e afiliado á agrupación do PSOE de dita vila. Ao producirse o golpe de Estado do 18 de xullo de 1936, formou parte do Comité da Frente Popular que intentou oporse ao golpe. Foi detido e internado na prisión de Padrón e o 30 de agosto foi trasladado á de Santiago de Compostela. Xulgado en consello de guerra en Compostela o 16 de novembro por rebelión militar, con Francisco Castaño Otero, Andrés Rey Baltar, Antoliano Correa Jamardo e José Millares Gil, foron condenados a pena de morte. Foron executados no cemiterio de Boisaca o 1 de decembro de 1936.

Notas
-----

1. ↑  *El Compostelano*, 17-11-1936, p. 2.

Véxase tamén
------------

### Ligazóns externas

* 

* Jaime Caamaño Comparada na páxina web *Nomes e Voces*.

|  |  |
| --- | --- |
| Control de autoridades | 
* Wd: Q85966157
* DSBE: 14687\_caamano-comparada-jaime

 |
Coordenadas: 35°12′55″N 3°54′09″O﻿ / ﻿35.21528, -3.90250

A **illa de Tierra** é un illote que forma, xunto coa illa de Mar e o Peñón de Alhucemas, o arquipélago das illas Alhucemas, unha das tradicionais prazas de soberanía españolas no norte de África.

Está situada a 50 metros da praia marroquí de Sfiha e ascende ata uns 11 m sobre o nivel do mar. Está deshabitada e non ten ningunha edificación.

Desde o incidente da illa Perejil, foi cercada de arame. Desde entón formouse un núcleo reprodutor de gaivota de Audouin grazas á tranquilidade que se lle garante.

En setembro de 2012, un grupo de inmigrantes ilegais chega ao illote, aproveitando a proximidade ás costas marroquís das que se pode chegar facilmente a nado. As autoridades españolas recolleron aos menores e ás nais embarazadas e leváronos a Melilla, mentres que o resto foron deportados a Marrocos.​ A expulsión que as autoridades españolas realizaron por "vía de feito" vulnera, segundo diversas organizacións da sociedade civil como APDHA, a lexislación española en materia de asilo e o procedemento de devolución previsto na normativa de estranxeiría, así como as convencións internacionais en materia de asilo.

Notas
-----

1. ↑  "Chegan outros 68 inmigrantes á illa española de Tierra, xunto a Marrocos".
2. ↑  "Dereitos Humanos na Fronteira Sur por APDHA" (PDF).

Véxase tamén
------------

### Outros artigos

* Illa de Mar
* Peñón de Alhucemas

|  |  |
| --- | --- |
| Control de autoridades | 
* Wd: Q1354904
* GeoNames: 2510478

 |
***Jamaica, Land We Love*** é o himno nacional da Xamaica.

Letra en inglés
---------------

Eternal Father, Bless our Land,  

Guide us with thy mighty hand,  

Keep us free from evil powers,  

Be our light through countless hours,  

To our leaders, great defender,  

Grant true wisdom from above,  

Justice, truth be ours forever,  

Jamaica, land we love,  

Jamaica, Jamaica, Jamaica, land we love.

Teach us true respect for all,  

Stir response to duty's call,  

Strengthen us the weak to cherish,  

Give us vision lest we perish,  

Knowledge send us Heavenly Father,  

Grant true wisdom from above,  

Justice, truth be ours forever,  

Jamaica, land we love,  

Jamaica, Jamaica, Jamaica, land we love.

*Na versión orixinal, a palabra "Guide" era "Guard"*

---

|  |  |
| --- | --- |
|  |  *Este artigo é, polo de agora, só un bosquexo. Traballa nel para axudar a contribuír a que a Galipedia mellore e medre.* |

---


|  |  |
| --- | --- |
| Control de autoridades | 
* Wd: Q204643
* MusicBrainz: ID

 |
Coordenadas: 36°58′24″N 25°05′40″O﻿ / ﻿36.9732, -25.0945

| Illa de Santa María |
| --- |
|  |
| Vista da illa |
|  |
| Datos |
| Capital | Vila do Porto |
| País | Portugal |
| Localización | Océano Atlántico |
| Arquipélago | Azores |
| Linguas | Portugues |
| Poboación (2003) | 5.511 hab. |
| Superficie | 97´4 km² |
| Densidade |  |
| Coordenadas |  |
| Maior Altura | 590 m. Pico Alto |
|  |
| Localización |
| Localización da illa |
|

A illa de **Santa Maria** foi a primeira illa oficialmente descuberta do arquipélago dos Azores. Tamén foi a primeira en ser poboada. Foi descuberta por Diogo de Silves nunha viaxe de regreso desde Madeira no ano 1427.

A illa ten unha superficie de 97.4 km² e unha poboación de 6.500 habitantes. A capital da illa, Vila do Porto é a máis antiga das vilas dos Azores e aínda se poden atopar vestixios de casa antigas, que supostamente pertenceron ao seu primeiro capitán, con fiestras do século XV.

Santa María, é a única das illas do arquipélago con grandes proporcións de terras sedimentarias onde se poden atopar fósiles mariños.

Sitios de interese
------------------

**Almageiras:**: ao sur de Vila do Porto. Debe o seu nome á baía Almageiras. É un dos sitios máis agradables dos Azores.

**Pico Alto:**: é a maior cota e Santa María, cunha altura de 590 m.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Illa de Santa María Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q217262
* WorldCat
* VIAF: 315126875
* EBID: ID
* GeoNames: 3372641
* GND: 7594143-0
* LCCN: sh85117381
* OSM: 4800957

 |
O **herpes simple** (do latín *herpes*, e do grego ἕρπης, «reptar») é unha doenza infecciosa inflamatoria de tipo vírico, que se caracteriza pola aparición de lesións cutáneas formadas por pequenas vesículas agrupadas en acio e rodeadas dun aro vermello. É causada polo *virus herpes simplex*, ou *virus herpes hominis*, de *tipo I* (VHS-1) que afecta cara, beizos, boca e parte superior do corpo, e de *tipo II* (VHS-2) que se presenta máis frecuentemente en xenitais e parte inferior do corpo. No presente, non existe cura definitiva para o herpes. Con todo hai varias formas de tratamento dispoñibles para reducir os síntomas e acelerar o proceso de curación das lesións, tras o cal o virus persistirá de forma latente no organismo até a reaparición do seguinte episodio activo. Os tipos de *herpes simple* débense distinguirse do *herpes zóster* que é unha entidade nosolóxica totalmente distinta.

Virus de herpes.

Contaxio do herpes
------------------

O virus do herpes simple pode atoparse nas vesículas causadas e ser liberados polas mesmas. Polo xeral, unha persoa adoita infectarse co HSV-II durante a relación sexual con alguén que teña a infección por HSV-II xenital. A transmisión pode darse a partir dunha parella sexual infectada que non ten unha vesícula visible e que non saiba que está infectada (sempre que haxa vesículas).

O tipo I só é responsable, aproximadamente, do 5 ao 10% dos herpes xenitais, aínda que ambos os virus poden ser transmitidos por contacto sexual. A infección inicial de herpes oral ocorre normalmente na nenez e non está clasificada como unha enfermidade de transmisión sexual. O 80% da poboación adulta é candidata a portar o HSV-1 e adoita adquirilo dunha forma non sexual.

Notas
-----

1. ↑  *Herpes*, entrada en el Diccionario de la Real Academia de la Lengua Española
2. ↑  "Enciclopedia Médica *MedlinePlus*.". Arquivado dende o orixinal o 21 de marzo de 2011. Consultado o 30 de marzo de 2017.
3. ↑  *Herpes simplex*.
4. 1 2 3  "Genital Herpes - CDC Fact Sheet". *cdc.gov*. 8 de decembro de 2014. Consultado o 31 de decembro de 2014.

|  |  |
| --- | --- |
| Control de autoridades | 
* Wd: Q6473911
* BNCF: 42087
* BNF: 12011516n
* EBID: ID
* GND: 4137123-9
* JSTOR: herpes-simplex
* LCCN: sh85060454
* MAG: 2776534144
* NKC: ph317204

 |

|  |  |
| --- | --- |
| Identificadores | 
* DiseasesDB: 5841
* DOID: DOID:8566
* eMedicine: 218580
* KEGG: H00365
* MeSH: D006561
* MeSH: C02.256.466.382
* UMLS: C0019348

 |
Pintura dun bisonte na cova de Altamira, de hai uns 14 000 anos.
A **era cuaternaria** ou **Cuaternario** é unha era xeolóxica que se estende dende o final do Noexeno, é dicir, hai 2,588 ± 0,005 millóns de anos ata os nosos días (a IUGS cambiou recentemente o anterior límite de 1,64 millóns de anos). Coñécese esta era tamén como **antropozoica** (iniciada hai 1 millón de anos) por ser nela cando apareceron os homínidos.
O Cuaternario divídese en dous períodos, Plistoceno e Holoceno. Actualmente négaselle a cualificación de era xeolóxica, preferindo referirse ao cuaternario como un **sistema xeolóxico** (xunto co Terciario), dentro da era cenozoica.

Climaticamente caracterízase polo enfriamento xeral da Terra, durante as glaciacións que son o fenómeno climático máis importante deste longo período e nas que o norte de Eurasia e América estaban cubertas cunha gran capa de xeo. Considérase que se produciron catro principais, cos seus consecuentes interperíodos. Estas glaciacións foron denominadas (seguindo a escola clásica que toma como referencia Europa central) co nome dos afluentes do río Danubio onde se determinaron as primeiras observacións: Glaciación de Günz, glaciación de Mindel, glaciación de Riss e glaciación de Würm.

Os depósitos continentais e costeiros xunto cos fondos mariños permítennos un coñecemento dos fenómenos que ocorreron, como o desenvolvemento das formacións morénicas, fluvioglaciais, lacustres e eólicas (loess) ou a formación dos últimos relevos alpinos.

Respecto da flora, os fósiles que quedaron ofrécennos unha curiosa similitude coa actual. Máis cambios aconteceron na fauna, onde se aprecia a desaparición dalgunhas especies como os proboscídeos, o oso das cavernas ou o megacero. Pero a grande innovación na vida animal que se produce no Cuaternario é o desenvolvemento do xénero *Homo*.

Notas
-----

1. ↑  Cohen, K.M.; Finney, S.C.; Gibbard, P.L.; Fan, J.-X. "International Chronostratigraphic Chart 2013" (PDF). *stratigraphy.org*. ICS. Consultado o 15 de xuño de 2014.

Véxase tamén
------------

### Outros artigos

* Antropoceno

|  |  |
| --- | --- |
| Control de autoridades | 
* Wd: Q26185
* AAT: 300391278
* BNCF: 33997
* BNF: 119349018
* BRE: 4684289
* EBID: ID
* GEC: 0205002
* GND: 4048009-4
* JSTOR: quaternary-period
* LCCN: sh85097144
* MAG: 160464908
* NDL: 00561220
* NKC: ph134738
* PSH: 4627

 |

---

|  |  |
| --- | --- |
| Este artigo tan só é un bosquexo |  *Este artigo sobre xeoloxía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
***Era outra vez*** é un filme galego do ano 2000 dirixido por Juan Pinzás e rodado orixinalmente en lingua galega.

Foi o primeiro filme español adscrito ao movemento Dogma 95.

Sinopse
-------

Uns excompañeiros da mesma promoción de xornalistas reúnense durante unha fin de semana despois de dez anos acabados os seus estudos, unha promesa que se fixeran no seu momento. Estes son Rosendo (Monti Castiñeiras), Nacho (Víctor Mosqueira), Beatriz (Pilar Saavedra), Loreto (Isabel Vallejo) e Lucas (Vicente de Souza). Reúnense no chalé de Rosendo, que é escritor, e que está escribindo un libro co mesmo tema que trata a película. Loreto non traballa con temas relacionados co xornalismo, senón que pinta cadros. Lucas, xornalista deportivo, vai coa súa moza Patricia (Mara Sánchez). Beatriz "The Best", que é unha famosa figura televisiva, vai co seu rapaz Bruno (Marcos Orsi). Nacho é homosexual, e confésalle a Rosendo que aínda lle gusta, mais Nacho non logrará atraer ao solitario escritor os seus beixos.

A reunión consiste nunha fin de semana enteira, que comeza cunha merenda, onde Patricia saca o tema dun cadro que mercara Lucas por 1250 euros, que lle parecía unha "pintura de merda", e que resulta ser da Loreto, que o tiña exposto nunha galería e asinado con seudónimo. Loreto cando contactara con Lucas para reunirse faláralle da súa exposición. E resulta que entre Lucas e Loreto existen reminiscencias dos seu amorío universitario, do que acabará finalmente rexurdindo nunha nova relación.

Personaxes
----------

* Monti Castiñeiras como Rosendo
* Pilar Saavedra como Beatriz
* Vicente de Souza como Lucas
* Mara Sánchez como Patricia
* Víctor Mosqueira como Nacho
* Isabel Vallejo como Loreto
* Marcos Orsi como Bruno
* Mimy Fuentes como Criada
* Antón Reixa como editor
* Paul Naschy como xardineiro

Produción
---------

A rodaxe do filme comezou o 25 de xaneiro de 1999 e rematou o 23 de outubro de 1999 en localizacións de Madrid e Galicia.

Notas
-----

1. ↑  culturagalega.gal (ed.). "Ficha de *Era outra vez* en AVG". Consultado o 26 de xaneiro de 2020.
2. 1 2  Catálogo ICAA (ed.). "Ficha da ICAA de Era outra vez". Consultado o 26 de xaneiro de 2020.
3. ↑  "Lista de filmes Dogma 95" (en inglés). Consultado o 14 de xaneiro de 2019.

Véxase tamén
------------

### Outros artigos

* Lista de filmes en galego con maior recadación

### Ligazóns externas

* Perfil en CulturaGalega.gal
* Páxina oficial

|  |  |
| --- | --- |
| Control de autoridades | 
* Wd: Q3311818
* Allmovie: v210840
* FilmAffinity: 546541
* IMDb: tt0222515
* LUMIERE: 192844
* OFDb: 58326
* TMDb: 328261

 |
**Dominic James "Dom" Howard** (nado o 7 de decembro de 1977), é o batería da banda inglesa de rock alternativo Muse.

Biografía
---------

Howard naceu en Stockport, Greater Manchester e cando tiña uns 8 anos trasladouse coa súa familia a Teignmouth, un pequeno pobo de Devon. Comezou a tocar a batería aos 12 anos, despois de ver a unha banda de jazz tocar na súa escola.

O seu primeiro grupo, que tivo no colexio, chamouse Carnage Mayhem. Nese tempo fíxose amigo de Matt Bellamy, que tocaba a guitarra pero non tiña unha banda estable. Pouco despois Bellamy tivo a posibilidade de entrar na banda de Howard. Despois de dous anos Bellamy suxeríu as súas propias cancións, e tras varias saídas de membros só permaneceron Howard e Bellamy. Chris Wolstenholme, que tocaba a batería en Fixed Penalty, uniríase ao eles tocando o baixo. Nos primeiros meses de 1994 naceu Gothic Plague, á que lle cambiaría o nome para Rocket Baby Dolls e finalmente chamaríase Muse.

No ano 2004 o pai de Howard, William Howard, foi ver a banda no festival *Glastonbury 2004*, un concerto do que Bellamy dixo que fora "o mellor concerto das nosas vidas". Xusto despois de rematar a actución, William morreu dun ataque ao corazón. Grazas ao apoio da familia e os seus compañeiros de banda, Dominic recuperouse, e Muse puido continuar a súa xira.

O 26 de setembro do 2008, Howard, xunto con Bellamy e Wolstenholme, foi nomeado doutor honoris causa pola universidade de Plymouth.

| * v
* c
* e
Muse |
| --- |
| 
* **Matthew Bellamy**
* **Christopher Wolstenholme**
* **Dominic Howard**

 |
| Álbums de estudio | 
* *Showbiz*
* *Origin of Symmetry*
* *Absolution*
* *Black Holes and Revelations*
* *The Resistance*
* *The 2nd Law*
* *Drones*
* *Simulation Theory*
* *Will of the People*

 |
| EPs | 
* *Muse*
* *Muscle Museum*
* *Random 1-8*

 |
| Recompilatorios | 
* *Hullabaloo Soundtrack*

 |
| Sinxelos | 
* "Uno"
* "Cave"
* "Muscle Museum"
* "Sunburn"
* "Unintended"
* "Plug In Baby"
* "New Born"
* "Bliss"
* "Hyper Music/Feeling Good"
* "Dead Star/In Your World"
* "Stockholm Syndrome"
* "Time Is Running Out"
* "Hysteria"
* "Sing for Absolution"
* "Apocalypse Please"
* "Butterflies and Hurricanes"
* "Supermassive Black Hole"
* "Starlight"
* "Knights of Cydonia"
* "Invincible"
* "Map of the Problematique"
* "Uprising"
* "Undisclosed Desires"
* "Resistance"

 |
|  **Categoría:Muse** |


|  |  |
| --- | --- |
| Control de autoridades | 
* Wd: Q587031
* WorldCat
* VIAF: 229462028
* AllMusic: mn0000868735
* Discogs: 382231
* Europeana: ID
* GND: 1207325791
* IMDb: nm1495981
* ISNI: 0000 0001 3070 9852
* MusicBrainz: ID
* NKC: xx0135136
* TMDb: 84811

 |
**Domingo Saavedra Sánchez**, nado en Carballo (Friol) o 11 de febreiro de 1887 e finado en Sarria o 20 de outubro de 1970, foi un mestre nas escolas públicas de Sarria e fillo predilecto desta vila.

Traxectoria
-----------

Exerceu preto de 40 anos a función docente, e non só atendeu as obrigas propias da escola que rexentaba, senón que, a falta de centros de estudos secundarios, impartiu clases preparatorias para bacharelato, maxisterio, comercio, oposicións etc. nun labor que alcanzou a varias xeracións de sarriaos. Moi integrado na vida cultural e social da vila foi cabeza dunha ampla familia. Recibiu a medalla de Afonso X O Sabio e, facéndose eco do seu labor, o Concello nomeouno Fillo Adoptivo e Predilecto. Ten unha rúa dedicada na Zona Escolar.

Vida persoal
------------

Casou con Regina Sánchez Castro, que finou en 1947, e foi pai de José Manuel, María Teresa, Regina, Antonio, Domingo, María Mercedes, María Rosario, Marina e María Emma Saavedra Sánchez.

Notas
-----

1. ↑  *El Progreso*, 10-8-1968, p. 1.
2. ↑  *El Progreso*, 21-6-1943, p. 3.
Illa do Bananal, santuario ecolóxico do río Araguaia
A **Illa do Bananal** é a maior illa fluvial do mundo, con 19.162,25 km² de extensión, cercada polos ríos Araguaia e Javaés. Localízase no estado de Tocantins (Brasil), próximo á fronteira cos estados de Goiás, Mato Grosso e Pará. Localízase entre as latitudes 9°44'S e 12°49'S e entre as lonxitudes 49°52'O e 50°44'O. Abriga ao norte o Parque Nacional do Araguaia e, ao sur, dúas reservas indíxenas: Carajás e Javaés.

Historia
--------

Descuberta o 26 de xullo de 1773 polo sertanista José Pinto Fonseca, recibiu o nome de Santana. Posteriormente, pasouse a chamar Bananal, debido á existencia de extensos bananais silvestres. Esta illa abriga cerca de quince aldeas indíxenas, sendo unha delas a aldeia Kanoanã, fica preto da rexión de Formoso do Araguaia no Tocantins.

Santuario ecolóxico: fauna e flora
----------------------------------

Está considerada un dos santuarios ecolóxicos máis importantes do país. Por estar na faixa de transición entre a foresta Amazónica e O Cerrado, posúe fauna e flora bastante diversificadas. A fauna ten especies comúns ao Pantanal de Mato Grosso, como a onza-pintada, boto, uirapuru, a garza azul ou a tartaruga da Amazonia.

Na flora destacan varios xéneros de orquídeas terrestres, a mazaranduba, a piazava e a canxerana. Na vexetación predominan os campos, coñecidos na rexión polo nome de *varjões*. Aparecen aínda o cerrado, a mata seca de transición, as matas ciliares de igapó, vexetación das encostas secas e vexetación dos bancos de area.

* figuriña de cerámica figuriña de cerámica

Clima
-----

Predomina o clima tropical quente semi-húmido con temperaturas máximas de 38 °C nos meses de agosto a setembro e mínimas de 22 °C en xullo. Dúas estacións están nitidamente marcadas na illa, o verán (de novembro a abril) no que predominan as choivas, e o inverno (de maio a outubro) onde ocorre o período da seca. A humidade relativa do ar rexistrada nas estacións mais definidas xira en torno do 60% (xullo) e 80% (épocas chuviosas).

Durante os meses de xaneiro a marzo, época de chea do río Araguaia, parte da illa permanece inundada. As choivas dese período corresponden a cerca de 50% do total anual.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Illa do Bananal Modificar a ligazón no Wikidata*** |

### Ligazóns externas

* A invasão e a ocupação da ilha do Bananal

|  |  |
| --- | --- |
| Control de autoridades | 
* Wd: Q282059
* WorldCat
* VIAF: 238797173
* EBID: ID
* GeoNames: 3470986
* GND: 4812928-8
* LCCN: sh86003278
* OSM: 9969444

 |
Coordenadas: 40°29′37″N 19°16′50″L﻿ / ﻿40.49361, -19.28056

Illa de Sazan dende o porto de Vlorë.
A **illa de Sazan** (en albanés: *Sazani*; en italiano: *Saseno*; en grego *Σάσων*) é unha pequena illa estratexicamente localizada á entrada da baía de Vlorë, en Albania. A illa ten unha superficie de 5 km² e está deshabitada. No presente utilízase para prácticas militares.

Historia
--------

A illa coñecíase na Antigüidade co nome de **Saso.** Durante a Idade Moderna, a illa pertenceu orixinalmente a Venecia. A illa pasou a formar parte do Protectorado de Inglaterra tralas guerras napoleónicas, formando parte das posesións de Inglaterra no mar Xónico. A illa cedeuse a Grecia, xunto co resto das illas xonias en 1864. Trala segunda guerra balcánica (1913), Italia e Austria meteron presión a Grecia para que evacuase a illa ó sur de Albania. Considerándoa de pouca importancia estratéxica, Grecia evacuou a illa, que volveu ser ocupada por Italia o 30 de outubro de 1914. Baixo o goberno italiano converteuse nunha base militar, sendo ratificada o 26 de abril de 1915, como parte do segredo Tratado de Londres.

Trala primeira guerra mundial, Albania cedeu formalmente a illa a Italia o 2 de setembro de 1920 como parte do protocolo albano-italiano.

A illa foi devolta a Albania o 10 de febreiro de 1947, cumprindo os tratados que garantían o fin da segunda guerra mundial.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Illa de Sazan***  |

|  |  |
| --- | --- |
| Control de autoridades | 
* Wd: Q733645
* WorldCat
* VIAF: 7162149489115793810007
* BMT: 13876
* GeoNames: 3184206
* LCCN: sh2016002869

 |
**Joana Serrat i Tarré**, nada en Vic en 1983 é unha cantante e compositora catalá de estilo folk de raíces americanas con trazos de pop que canta na súa maioría en inglés, pero ás veces tamén en catalán. O seu estilo intimista e evocador ten claras influencias estadounidenses e canadenses.

Traxectoria
-----------

Joana Serrat comezou a súa carreira musical a principios de 2008, coa aparición do seu primeiro álbum *Liffey* baixo o acrónimo J. S. T. O álbum, moi intimista, nace dunha estadía en Dublín e gaña o premio *Troc de Músics*, feito que lle permitiu actuar por primeira vez en Portugal e Perpiñán. Participa no festival Invictro 2008 dentro do Mercat de Música Viva de Vic, e uns meses despois publica *Hit The Pavement* (2009), publicado o disco por si mesmo e que non promociona.

Nos anos seguintes, afástase dos escenarios e entra nun longo período de reflexión e introspección persoal, no que, en varias sesións no Baraka Estudio gravar o que acabará sendo o seu terceiro álbum: *The Relief Sessions*. En 2009, en 5 días grava sete cancións que forman parte dun novo traballo, pero o proceso posterior alóngase e ó non atopar selo ou distribuidor adiouse o lanzamento. Meses despois, continua compoñendo e o resultado xurdirá no 2010 e no 2011 un segundo CD que vai pechar o tema aberto nas gravacións de 2009, formando así un traballo que vai facer un dobre CD publicado finalmente en 2012.

Discografía
-----------

* 2008: *Liffey* (Laura R. Perkins)
* 2009: *Hit The Pavement* (autoedición)
* 2012: *The Relief Sessions* (autoedición)
* 2014: *Dear Great Canyon* (El segell del Primavera)
* 2016: *Cross the Verge* (El Segell del Primavera / Loose Music)
* 2016 : EP *Grabolosa* (El Segell del Primavera)

Notas
-----

1. 1 2  *Joana Serrat, a la tercera* a *El 9 nou*, per Jordi Vilarrodà, 22/2/2012
2. ↑  *Joana Serrat, guanyadora del concurs Troc de Músics, presenta el seu disc a Vic* a *Nació Digital*, 23/4/2008
3. ↑  *La cantant de Vic Joana Serrat actua a Perpinyà gràcies al programa Troc de Músics* Arquivado 08 de agosto de 2017 en Wayback Machine. a VilaWeb, 29/9/2009
4. 1 2 3  *Joana Serrat està immersa en la gravació del seu tercer disc* a Elter.net, 1/2/2011

Véxase tamén
------------

### Ligazóns externas

* Páxina oficial

|  |  |
| --- | --- |
| Control de autoridades | 
* Wd: Q11928044
* WorldCat
* VIAF: 250928731
* BNE: XX5217926
* Discogs: 3781989
* IMDb: nm5120187
* ISNI: 0000 0003 7134 9077
* MusicBrainz: ID
* Songkick: 6288599
* TMDb: 1300697

 |
**Joana Vasconcelos**, nada en París o 8 de novembro de 1971, é unha artista plástica portuguesa contemporánea.

Traxectoria
-----------

Formouse no AR.CO, en 1996. Traballa frecuentemente coa escultura e a instalación. A súa mais famosa obra, *Nectar*, pertence á Colección Berardo e está exposta no Museu Colecção Berardo, instalado no CCB. Moitos dos seus traballos están presentes en coleccións privadas europeas. Na Bienal de Venecia, en 2005, a artista representou a Portugal coa obra *A Noiva*. Gañou diversos premios, incluíndo o concurso do Museu Berardo.

A escultora inspírase nas ambigüidades da vida. O famoso zapato feito de panelas e tampas é un bo exemplo diso. Inspirado no zapato que Marylin Monroe calzou no filme "Os Homes prefiren as Louras", é unha réplica do número 37, o máis usado polas mulleres. Por un lado simboliza o glamour feminino, por outro lembra a través dos tachos as tarefas domésticas reservadas ás mulleres.

Outra das súas obras mais coñecidas, "A Noiva", é unha obra de 20 mil tampóns e foi a peza principal na Bienal de Venecia en 2005. "É unha obra irónica, brinca coa pureza do casamento. Hoxe en día as noivas xa non son tan virxes como parecen e o branco do vestido é enganador", explica.

En febreiro de 2008 inaugurou na Pinacoteca de São Paulo, o proxecto "Contaminação", descrito como "un corpo téxtil, colorido, disforme e tentacular".

Obras
-----

* *Flores do meu desejo*
* *Cama Valium*
* *Néctar*
* *Ouro sobre azul*
* *Independent Heart*
* *A noiva*, 2001
* *El Matador (Santiago de Compostela)* (escultura)
* *WWW.Fatimashopping*, 2002
* *Barco da Mariquinhas*, 2002
* *Pega*, 2002
* *Blup*, 2002
* *Nécessaire*, 2003
* Filtra, 2003
* *Valquíria', 2004*
* *Dorothy*
* *Vigoroso e poderoso*, 2006-2007
* *Jóia do Tejo*, 2008
* *Garden of Eden #2*, 2009

* 
* 
* 
*

Premios
-------

* Premio Fundo Tabaqueira Arte Pública (2003)
* Inclusión de máis dunha das súas obras no Museu Colecção Berardo, após vencer o concurso lanzado pola institución.

Notas
-----

1. ↑  A Bienal de Veneza de 2005[*Ligazón morta*]

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Joana Vasconcelos Modificar a ligazón no Wikidata*** |

### Outros artigos

* Arte contemporánea

### Ligazóns externas

* Páxina web oficial *(en portugués)*.
* Galeria 111

|  |  |
| --- | --- |
| Control de autoridades | 
* Wd: Q463908
* WorldCat
* VIAF: 6121998
* BNE: XX4910391
* BNF: 166339314
* CiNii: DA19039249
* Europeana: ID
* FAST: 1918004
* GND: 133420345
* ISNI: 0000 0000 7875 9894
* LCCN: no2008087406
* PTBNP: 1256608
* RKD: 227240
* SUDOC: 145764516
* ULAN: 500487739

 |
Unha **eritroaférese** é unha doazón de eritrocitos ou glóbulos vermellos, que son as células do sangue encargadas de transportar o osíxeno polas veas. O seu resultado utilízase nas urxencias e nas operacións cirúrxicas ou de transplantes de órganos. A rápida recuperación dos compoñentes despois deste tipo de aférese permite incrementar a frecuencia no número de doazóns anuais e mesmo se pode combinar con doazóns convencionais cumprindo o establecido pola lei.

Os grupos sanguíneos máis demandados en Galicia son o A- e o 0-, debido a que este último é o doante universal. Isto débese a que os grupos dos sistema AB0 e do sistema Rh se caracterízan polos antíxenos eritrocitarios, unhas moléculas que están na superficie da membrana dos eritrocitos e que provocan a aglutinación cos antíxenos incompatibles (doutro grupo). Por iso o sangue de alguén do grupo A ten unha certa molécula que é recoñecida e neutralizada polos antíxenos presentes no sangue doutro grupo pero non cando entra en contacto con outro sangue do grupo A. Cando un ferido chega a urxencias e precisa unha transfusión de sangue, se non se lle coñece o grupo sanguíneo, debe tratárselle con sangue do grupo 0- para evitar unha reacción que doutro xeito lle podería matar.
O **heteroglotónimo** é o nome dado a unha lingua por parte de quen non a fala. Trátase dun exónimo para o nome dunha lingua.

Ao igual cós autoglotónimos poden chegar a ter valor despectivo, como no caso da lingua polaca para os alemanfalantes (*Niemiecki*, que significa orixinariamente "o mudo"), ou o caso da lingua asturiana, tamén coñecida como *bable*, termo que deriva do son onomatopeico "bla bla bla".

Hai certas linguas cun elevado número de heteroglogónimos de diferentes orixes léxicas, especialmente en casos de linguas de pequenas nacións indíxenas en contacto con outras nacións máis poderosas, de cuxa lingua adoita proceder o heteroglotónimo. Este é o caso do *ostyak* e *vogul*, nome dado en ruso á lingua mansi e lingua janti, dúas linguas urálicas.

Outras linguas con heteroglotónimos son o alemán (*allemand* en francés, *Tysk* en sueco, *Niemiecki* en polaco, *tedesco* en italiano e *German* en inglés) ou o italiano (*Wloski* en polaco).

O nome que en galego se lle dá á lingua alemá procede da antiga tribo xermánica dos *alamanni*, se ben os alemáns usan para referirse á súa lingua o autoglotónimo *Deutsch*.

Véxase tamén
------------

### Outros artigos

* Heterónimo
* Autoglotónimo